CELEX: 62008CA0518
Language: hu
Date: 2010-04-15 00:00:00
Title: C-518/08. sz. ügy: A Bíróság (harmadik tanács) 2010. április 15-i ítélete (a Tribunal de grande instance de Paris (Franciaország) előzetes döntéshozatal iránti kérelme) — Fundación Gala-Salvador Dalí, Visual Entidad de Gestión de Artistas Plásticos kontra Société des auteurs dans les arts graphiques et plastiques, Juan-Leonardo Bonet Domenech, Eulalia-María Bas Dalí, María del Carmen Domenech Biosca, Antonio Domenech Biosca, Ana-María Busquets Bonet, Mónica Busquets Bonet (Jogszabályok közelítése — Szellemi tulajdon — Szerzői jog és szomszédos jogok — Az eredeti műalkotás szerzőjét megillető követő jog — 2001/84/EK irányelv — A követő jog jogosultjai a mű szerzőjének halála után — A „jogutódok” fogalma — Nemzeti jogszabály, amely a szerző halálát követő évtől számított 70 éven keresztül kizárólag annak örökösei számára tartja fenn a követő jogot, valamennyi végrendeleti örökös és jogutód kizárásával — A 2001/84 irányelvvel való összeegyeztethetőség)

5.6.2010   
            
            
               HU
            
            
               Az Európai Unió Hivatalos Lapja
            
            
               C 148/7
            
         A Bíróság (harmadik tanács) 2010. április 15-i ítélete (a Tribunal de grande instance de Paris (Franciaország) előzetes döntéshozatal iránti kérelme) — Fundación Gala-Salvador Dalí, Visual Entidad de Gestión de Artistas Plásticos kontra Société des auteurs dans les arts graphiques et plastiques, Juan-Leonardo Bonet Domenech, Eulalia-María Bas Dalí, María del Carmen Domenech Biosca, Antonio Domenech Biosca, Ana-María Busquets Bonet, Mónica Busquets Bonet
   (C-518/08. sz. ügy) (1)
   
   (Jogszabályok közelítése - Szellemi tulajdon - Szerzői jog és szomszédos jogok - Az eredeti műalkotás szerzőjét megillető követő jog - 2001/84/EK irányelv - A követő jog jogosultjai a mű szerzőjének halála után - A „jogutódok” fogalma - Nemzeti jogszabály, amely a szerző halálát követő évtől számított 70 éven keresztül kizárólag annak örökösei számára tartja fenn a követő jogot, valamennyi végrendeleti örökös és jogutód kizárásával - A 2001/84 irányelvvel való összeegyeztethetőség)
   2010/C 148/10
   Az eljárás nyelve: francia
   
      A kérdést előterjesztő bíróság
   
   Tribunal de grande instance de Paris
   
      Az alapeljárás felei
   
   
      Felperesek: Fundación Gala-Salvador Dalí, Visual Entidad de Gestión de Artistas Plásticos
   
      Alperesek: Société des auteurs dans les arts graphiques et plastiques, Juan-Leonardo Bonet Domenech, Eulalia-María Bas Dalí, María del Carmen Domenech Biosca, Antonio Domenech Biosca, Ana-María Busquets Bonet, Mónica Busquets Bonet
   
      Tárgy
   
   Előzetes döntéshozatal iránti kérelem — Tribunal de grande instance de Paris — Az eredeti műalkotás szerzőjét megillető követő jogról szóló, 2001. szeptember 27-i 2001/84/EK európai parlamenti és tanácsi irányelv (HL L 272., 32. o.; magyar nyelvű különkiadás 17. fejezet, 1. kötet, 240. o.) 6. cikkének és 8. cikke (2) és (3) bekezdésének értelmezése — A követő jog jogosultjai a műalkotás szerzőjének halálát követően — Egy olyan nemzeti jogszabály 2001/84/EK irányelvvel való összeegyeztethetősége, amely egy 70 éves időszak folyamán fenntartja a követő jogot a szerző örökösei számára, kizárva minden végrendeleti örököst és jogutódot
   
      Rendelkező rész
   
   Az eredeti műalkotás szerzőjét megillető követő jogról szóló, 2001. szeptember 27-i 2001/84/EK európai parlamenti és tanácsi irányelv 6. cikkének (1) bekezdését akként kell értelmezni, hogy azzal nem ellentétes az alapügy tárgyát képezőhöz hasonló nemzeti jogi rendelkezés, amely a követő jog élvezetét a művész törvényes örökösei javára tartja fenn, a végrendeleti örökösöket kizárva. Következésképpen az említett 6. cikk (1) bekezdését átültető nemzeti rendelkezés alkalmazásában a kérdést előterjesztő bíróság feladata, hogy kellő módon figyelembe vegye a követő jog öröklésére vonatkozó törvények ütközésének feloldására vonatkozó valamennyi irányadó szabályt.
   
      (1)  HL C 32., 2009.2.7.